techiaith/cofnodycynulliad_en-cy huggingface dataset:
English: I think, sadly, there's a lot of smoke and mirrors around funding claims in this place, and there is - [ Interruption.] There is a constant contradiction in perspectives from UK Government to Wales Government. The facts are that there was an extra £2.5 billion this year, or more, that has passported through to Welsh Government, to enable the Welsh Government to do the things it has aspired to do. As I shared earlier, and as has already been talked about, there will be a need for further focus because of the significant economic impact that this horrific Russian invasion of Ukraine will have on the people of Wales, exacerbating the current cost-of-living pressures, and I welcome what the Minister has already said in her commitment so far. However, to end on a somewhat more positive note, I do welcome the changes made in the final budget, which recognise the need to take actions to ease the current cost-of-living pressure, many of which we on this side have called for. I do hope that we can generally work together across the Chamber to tackle the issues head on. To conclude, Deputy Llywydd, we stand at an unprecedented time in our history. A long and devastating pandemic, followed by a brutal and absolutely unnecessary war, has left people across Wales wondering what's next. Budgets are more than just numbers on a spreadsheet or complicated financial terms or eye-catching large numbers; they are about what real, tangible change they deliver for people. We in the opposition -
Welsh: Rwy'n credu, yn anffodus, fod llawer o gamarwain ynghylch hawliadau cyllid yn y lle hwn, ac mae - [ Torri ar draws.] Mae gwrthddweud cyson o ran safbwyntiau gan Lywodraeth y DU a Llywodraeth Cymru. Y ffeithiau yw y cafwyd £2.5 biliwn yn ychwanegol eleni, neu fwy, sydd wedi ei roi i Lywodraeth Cymru, i alluogi Llywodraeth Cymru i wneud y pethau y mae wedi gobeithio eu gwneud. Fel y rhannais yn gynharach, ac fel y soniwyd eisoes, bydd angen canolbwyntio ymhellach oherwydd yr effaith economaidd sylweddol y bydd yr ymosodiad erchyll hwn gan Rwsia ar Wcráin yn ei chael ar bobl Cymru, gan waethygu'r pwysau costau byw presennol, ac rwy'n croesawu'r hyn y mae'r Gweinidog eisoes wedi ei ddweud yn ei hymrwymiad hyd yn hyn. Fodd bynnag, i orffen ar nodyn ychydig yn fwy cadarnhaol, rwyf i yn croesawu'r newidiadau a wnaed yn y gyllideb derfynol, sy'n cydnabod yr angen i gymryd camau i leddfu'r pwysau costau byw presennol, ac rydym ni ar yr ochr hon wedi galw am lawer ohonyn nhw. Rwyf i yn gobeithio y gallwn ni gydweithio ar draws y Siambr yn gyffredinol i fynd i'r afael â'r materion yn uniongyrchol. I gloi, Dirprwy Lywydd, rydym yn sefyll ar adeg na welwyd ei thebyg o'r blaen yn ein hanes. Mae pandemig hir a dinistriol, ac yna rhyfel creulon a hollol ddiangen, wedi gadael pobl ledled Cymru yn pendroni beth fydd nesaf. Mae cyllidebau yn fwy na rhifau ar daenlen neu dermau ariannol cymhleth neu rifau anferthol sy'n dwyn sylw; maen nhw'n ymwneud â pha newid gwirioneddol, diriaethol y maen nhw'n ei gyflawni i bobl. Rydym ni yn yr wrthblaid -
English: I have given extra time, but you need to conclude now, Peter, please.
Welsh: Rwyf i wedi rhoi amser ychwanegol, ond mae angen i chi orffen yn awr, Peter, os gwelwch yn dda.
English: Sorry. Yes, I am. Yes. And we in the opposition will continue to press the Welsh Government to make every pound of investment count, not only to support the recovery but to deliver hope and aspiration across the country, because our communities need this budget to deliver. Diolch, Deputy Llywydd.
Welsh: Mae'n ddrwg gen i. Ydw, mi ydw i. Ydw. A byddwn ni yn yr wrthblaid yn parhau i bwyso ar Lywodraeth Cymru i wneud i bob punt o fuddsoddiad gyfrif, nid yn unig i gefnogi'r adferiad ond i gyflenwi gobaith a dyhead ledled y wlad, oherwydd bod angen ar ein cymunedau i'r gyllideb hon gyflawni. Diolch, Dirprwy Lywydd.
English: This budget does deliver on many of Plaid Cymru's main pledges in our recent manifesto. Two hundred million pounds in the budget to ensure free school meals for all primary school children, and that includes over £20 million in addition to extend free school meals over the summer holiday this year. Sixty million pounds to extend childcare to children of two years of age. Over £100 million of capital investment in national resilience and flooding, with an additional £24 million in revenue funding. Sixty million pounds in capital funding and £27 million in revenue for broadcasting, culture and the media. Many millions to promote renewable energy and to create Ynni Cymru - Energy Wales. Millions, too, to create Unnos, a national construction company to tackle housing problems. Millions for Arfor, for the Coleg Cymraeg Cenedlaethol and the National Centre for Learning Welsh, and millions too for mental health, in revenue and capital funding. There's a series of investments in this budget that put right a number of social injustices, that tackle climate change, that build back from the pandemic as we face the major challenges that we've heard about in our discussions in this Senedd over the last months. Although we're an opposition party, although Plaid Cymru is an opposition party, we are delivering and we are working for the whole of Wales, which shows that we as a party are a party that makes a difference in this place, which is more than we can say about some others.
Welsh: Mae'r gyllideb yma yn cyflawni ar nifer o brif addewidion Plaid Cymru o'n maniffesto diweddar ni. Dau gan miliwn o bunnau yn y gyllideb i sicrhau bod prydau ysgol am ddim i bob plentyn ysgol gynradd ac mae hynny'n cynnwys dros £20 miliwn yn ychwanegol i estyn prydau ysgol am ddim dros wyliau'r haf eleni. Chwedeg miliwn o bunnau i ddechrau estyn gofal plant i blant dwy flwydd oed. Dros £100 miliwn o fuddsoddiad cyfalaf mewn gwytnwch cenedlaethol a llifogydd, gyda £24 miliwn ychwanegol mewn arian refeniw. Chwedeg miliwn o bunnau mewn arian cyfalaf a £27 miliwn mewn arian refeniw i ddarlledu, y cyfryngau a diwylliant. Miliynau lawer i hyrwyddo ynni adnewyddadwy a chreu Ynni Cymru. Miliynau hefyd i sefydlu Unnos, cwmni adeiladu cenedlaethol i fynd i'r afael â phroblemau tai. Miliynau ar gyfer Arfor, ar gyfer y Coleg Cymraeg Cenedlaethol a'r Ganolfan Dysgu Cymraeg Cenedlaethol. Miliynau hefyd i iechyd meddwl, yn refeniw ac yn gyfalaf. Mae yna gyfres o fuddsoddiadau yn y gyllideb yma sy'n unioni nifer o anghyfiawnderau cymdeithasol, sy'n mynd i'r afael â newid hinsawdd, yn adeiladu nôl o'r pandemig wrth inni wynebu'r heriau mawr rŷn ni wedi clywed amdanyn nhw yn ein trafodaethau ni yn y Senedd yma dros y misoedd diwethaf. Er ein bod ni'n wrthblaid, er bod Plaid Cymru yn wrthblaid, rŷn ni yn cyflawni ac rŷn ni yn gweithredu dros Gymru gyfan, sy'n dangos ein bod ni fel plaid yn blaid sy'n gwneud gwahaniaeth yn y lle yma, sydd yn fwy na gallwn ni ei ddweud am rai eraill.
English: The Member needs to conclude now, please.
Welsh: Mae angen i'r Aelod ddod i ben yn awr, os gwelwch yn dda.
English: - of just under £1 million, the Local Government and Housing Committee have warned that tenants may have to carry a significant proportion of the cost. I believe that this budget doesn't go anywhere near enough to deal with our environment issues and our climate emergency. I know there were voices over there about us putting a budget forward. Believe me, if we were in Government, we would and it would actually mean more. It would mean more to the people of Wales.
Welsh: - o ychydig yn llai nag £1 miliwn, mae'r Pwyllgor Llywodraeth Leol a Thai wedi rhybuddio y gallai fod yn rhaid i denantiaid ysgwyddo cyfran sylweddol o'r gost. Nid wyf i'n credu bod y gyllideb hon yn mynd yn agos o gwbl at ymdrin â'n materion amgylcheddol a'n hargyfwng hinsawdd. Rwy'n gwybod y bu lleisiau draw yn y fan honno yn sôn am i ni gyflwyno cyllideb. Credwch chi fi, pe baem ni mewn Llywodraeth, fe fyddem ni a byddai'n golygu mwy mewn gwirionedd. Byddai'n golygu mwy i bobl Cymru.
English: Or is this another pot of money that you might be able to identify in the future? Because there's no doubt that the decarbonisation of our homes in the context of the absolutely spiralling energy, oil and gas costs is something that we simply can't hang around for. We have to do it as soon as we possibly can.
Welsh: Neu a yw hon yn gronfa arall o arian y gallech ei nodi yn y dyfodol? Gan nad oes unrhyw amheuaeth nad yw datgarboneiddio ein cartrefi yng nghyd-destun y costau ynni, olew a nwy sy'n cynyddu ar raddfa eithriadol yn rhywbeth y gallwn ni aros amdano. Mae'n rhaid i ni wneud hynny cyn gynted ag y gallwn.
English: Diolch yn fawr. As ever, I do welcome the debate that we've had today and the comments from all Members, from all parties, because it's always illuminating if nothing else. Despite the challenging circumstances that we continue to face, we have maximised our available funding to respond to both the short-term and longer term challenges that we're facing. I think, as everybody has acknowledged this afternoon, many challenges remain, including the escalating cost-of-living crisis, alongside the terrible consequences of the invasion in Ukraine. The reason why we were able to provide a larger package of support here in Wales is because we've manged our money better. As Jenny Rathbone was saying, in Wales, you haven't seen those absolute scandals in relation to PPE, you haven't seen us giving out TTP contracts to our chums - absolutely not. We delivered the service through public services, where it belonged in the first place. People got a better service and, as a result, we were able to redeploy funding to support people and communities. Mike.
Welsh: Diolch yn fawr. Fel erioed, rwyf i yn croesawu'r ddadl yr ydym wedi ei chael heddiw a'r sylwadau gan bob Aelod, o bob plaid, gan ei bod bob amser yn egluro pethau os dim byd arall. Er gwaethaf yr amgylchiadau heriol yr ydym yn parhau i'w hwynebu, rydym wedi manteisio i'r eithaf ar y cyllid sydd ar gael i ni i ymateb i'r heriau tymor byr a thymor hwy yr ydym yn eu hwynebu. Rwy'n credu, fel y mae pawb wedi cydnabod y prynhawn yma, fod llawer o heriau'n parhau, gan gynnwys yr argyfwng costau byw cynyddol, ynghyd â chanlyniadau ofnadwy yr ymosodiad yn Wcráin. Y rheswm pam yr ydym wedi gallu darparu pecyn mwy o gymorth yma yng Nghymru yw oherwydd ein bod wedi rheoli ein harian yn well. Fel yr oedd Jenny Rathbone yn ei ddweud, yng Nghymru, nid ydych wedi gweld y sgandalau llwyr hynny mewn cysylltiad â chyfarpar diogelu personol, nid ydych wedi ein gweld yn rhoi contractau TTP i'n ffrindiau - naddo yn wir. Fe wnaethom ddarparu'r gwasanaeth drwy wasanaethau cyhoeddus, lle'r oedd yn perthyn yn y lle cyntaf. Cafodd pobl well gwasanaeth ac, o ganlyniad, roeddem yn gallu adleoli cyllid i gefnogi pobl a chymunedau. Mike.
English: Thank you, Minster. The proposal is to agree the motion. Does any Member object? [ Objection.] Yes. I will therefore defer voting on this item until voting time.
Welsh: Diolch, Gweinidog. Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Oes. Felly, gohiriaf y bleidlais ar yr eitem hon tan y cyfnod pleidleisio.
English: The next item is the debate on the local government settlement for 2022-23. I call on the Minister for Finance and Local Government to move the motion - Rebecca Evans.
Welsh: Yr eitem nesaf yw'r ddadl ar setliad llywodraeth leol 2022-23. Galwaf ar y Gweinidog Cyllid a Llywodraeth Leol i wneud y cynnig - Rebecca Evans.
English: Please could I also declare that I am Flintshire county councillor? I will be standing down after 14 years in May. During the budget debates, we have discussed the importance of the public sector in delivering front-line services, contributing to the well-being of the nation and employing local people right across the region. And councils - . Sorry, I'm looking at the wrong thing here. Sorry, could I just start again? Sorry.
Welsh: A gaf i hefyd ddatgan fy mod yn gynghorydd yn sir y Fflint? Byddaf yn sefyll i lawr ar ôl 14 mlynedd ym mis Mai. Yn ystod dadleuon y gyllideb, rydym wedi trafod pwysigrwydd y sector cyhoeddus wrth ddarparu gwasanaethau rheng flaen, cyfrannu at les y genedl a chyflogi pobl leol ledled y rhanbarth. A chynghorau - . Mae'n ddrwg gen i, rwy'n edrych ar y peth anghywir yma. Mae'n ddrwg gen i, a gaf i ddechrau eto? Mae'n ddrwg gen i.
English: Take your time, but you've got less time on the clock.
Welsh: Cymerwch eich amser, ond mae gennych lai o amser ar y cloc.
English: Sorry. I was nearly passing out before with a face mask on. If I take it off I can breathe again. Sorry. Please can I declare I'm a Flintshire county councillor? During the budget debates, we've discussed the importance of the public sector in delivering front-line services, contributing to the well-being of the nation, and I know across - . Sorry. Can I just give up?
Welsh: Mae'n ddrwg gen i. Roeddwn i bron â llewygu gynnau gyda mwgwd wyneb ymlaen. Os gwnaf ei dynnu i ffwrdd, gallaf anadlu eto. Mae'n ddrwg gen i. A gaf i ddatgan fy mod yn gynghorydd yn sir y Fflint? Yn ystod dadleuon y gyllideb, rydym wedi trafod pwysigrwydd y sector cyhoeddus o ran darparu gwasanaethau rheng flaen, cyfrannu at les y genedl, ac rwy'n gwybod ar draws - . Mae'n ddrwg gen i. A gaf i roi'r gorau iddi?
English: Carolyn, take your time. By all means, there's no rush. You're the last speaker before the Minister. I'll give you plenty of time. Do you want to continue? Do you want to continue? Go on. As someone has said, go for it. You are a county councillor, you know the score, so be confident.
Welsh: Carolyn, cymerwch eich amser. Ar bob cyfrif, does dim rhuthr. Chi yw'r siaradwr olaf cyn y Gweinidog. Fe wnaf roi digon o amser i chi. Ydych chi eisiau parhau? Ydych chi eisiau parhau? Parhewch. Fel y mae rhywun wedi'i ddweud, ewch amdani. Rydych chi'n gynghorydd sir, rydych chi'n gwybod y sgôr, felly byddwch yn hyderus.
English: Would you take an intervention, Minister?
Welsh: A wnewch chi dderbyn ymyriad, Gweinidog?
English: We all see the horrific - what's happening in Ukraine. The quantum of refugees leaving now is in excess of 2 million, I think, reported today. There was a meeting last week by Government Ministers with colleagues in local government and the health boards. As Minister for Finance and Local Government, are you in a position to update the Senedd today as to what Wales can exactly put on the table as an offer for the refugees that will ultimately be coming to the United Kingdom? Because I think it's really important to understand what we can do in a meaningful and positive way.
Welsh: Rydym ni i gyd yn gweld y sefyllfa erchyll - yr hyn sy'n digwydd yn Wcráin. Mae nifer y ffoaduriaid sy'n gadael yn awr yn fwy na 2 filiwn, rwy'n credu, yn ôl yr adroddiadau heddiw. Cafwyd cyfarfod yr wythnos diwethaf gan Weinidogion y Llywodraeth gyda chydweithwyr mewn llywodraeth leol a'r byrddau iechyd. Fel y Gweinidog Cyllid a Llywodraeth Leol, a ydych chi mewn sefyllfa i roi'r wybodaeth ddiweddaraf i'r Senedd heddiw am yr hyn y gall Cymru ei gynnig i'r ffoaduriaid a fydd yn dod i'r Deyrnas Unedig yn y pen draw? Oherwydd rwy'n credu ei bod yn bwysig iawn deall yr hyn y gallwn ni ei wneud mewn ffordd ystyrlon a chadarnhaol.
English: The proposal is to agree the motion. Does any Member object? [ Objection. ] There is objection, therefore we will defer voting on this item until voting time. And we now reach voting time, so we'll take a short break whilst we prepare technically for that vote. A short break.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad. ] Oes, mae yna wrthwynebiad, felly rŷn ni'n gohirio'r bleidlais ar yr eitem yma tan y cyfnod pleidleisio. Ac rŷn ni'n cyrraedd y cyfnod pleidleisio nawr, felly gwnawn ni gymryd toriad byr tra ein bod ni'n paratoi'n dechnegol ar gyfer y bleidlais honno. Toriad byr, felly.
English: That brings us to voting time, and the first vote this evening is on item 8, the LCM on the Commercial Rent (Coronavirus) Bill. The vote is on the motion tabled in the name of Vaughan Gething. Open the vote. Close the vote. In favour 41, no abstentions and 13 against, and therefore the motion is agreed.
Welsh: Dyma ni yn cyrraedd y cyfnod pleidleisio nawr, ac mae'r bleidlais gyntaf heno ar eitem 8, y cynnig cydsyniad deddfwriaethol ar y Bil Rhenti Masnachol (Coronafeirws). Mae'r bleidlais ar y cynnig a gyflwynwyd yn enw Vaughan Gething. Agor y bleidlais. Cau'r bleidlais. O blaid 41, neb yn ymatal, 13 yn erbyn, ac felly mae'r cynnig wedi'i gymeradwyo.
English: We now move to a vote on item 10, the vote on the final budget for 2022-23. I call for a vote on the motion tabled in the name of Lesley Griffiths. Open the vote. Close the vote. In favour 28, 12 abstentions, 14 against, and therefore the motion is agreed.
Welsh: Eitem 10 fydd y bleidlais nesaf, y bleidlais ar y gyllideb derfynol ar gyfer 2022-23. Dwi'n galw am bleidlais ar y cynnig a gyflwynwyd yn enw Lesley Griffiths. Agor y bleidlais. Cau'r bleidlais. O blaid 28, 12 yn ymatal, 14 yn erbyn, ac felly mae'r cynnig wedi cael ei dderbyn.
English: We'll move now to a vote on item 11, on the local government settlement for 2022-23. I call for a vote on the motion tabled in the name of Lesley Griffiths. Open the vote. Close the vote. In favour 28, 25 abstentions and one against, and therefore the motion is agreed.
Welsh: Eitem 11 fydd y bleidlais nesaf, ar y setliad llywodraeth leol 2022-23. Galw am bleidlais ar y cynnig yn enw Lesley Griffiths. Agor y bleidlais. Cau'r bleidlais. O blaid 28, 25 yn ymatal ac un yn erbyn, ac felly mae'r cynnig yna wedi'i gymeradwyo.
English: That brings voting to a close for today. Thank you very much.
Welsh: Dyna ni. Dyna ddiwedd ar ein pleidleisiau ni am heno. Diolch yn fawr iawn.
English: I would just refer you to my register of interests.
Welsh: Dim ond i ddatgan yr hyn sydd ar y record gyhoeddus yn fy nghylch i, os gwelwch yn dda.
English: Yes. An interesting point, Rhys. You said that we don't need homes in the way that we understood them with regard to the 1950s; we need to adapt to the way people live today. I would think that my parents, and grandparents, in the 1950s, had exactly the same needs as I have today, and my children have today. I need a home that I can afford, I want to live in, and in the village or the community that I come from. That isn't a transient thing from the past, surely.
Welsh: Ie. Pwynt diddorol, Rhys. Roeddech chi'n dweud dŷn ni ddim eisiau tai yn y ffordd roedd pobl yn byw yn y 1950au; rydyn ni eisiau tai ar gyfer sut mae pobl yn byw heddiw. Buaswn i'n meddwl bod gan fy mam a fy nhad i, fy mam-gu a fy nhad-cu i, yn y 1950au yn union yr un anghenion ag sydd gen i heddiw, a fy mhlant heddiw. Rwy eisiau tŷ dwi'n gallu fforddio, dwi eisiau byw ynddo fe, yn y pentref neu'r gymuned o le dwi'n dod. Dyw hynny ddim yn rhywbeth amserol o'r gorffennol, surely.
English: Thank you. I think it's becoming increasingly apparent, as we see more consultations in response to Dr Brook's report, what the objectives are. But I do think that we need greater clarity too. Is it about stabilising the situation, managing the situation? What's the long-term vision? And to return to a point that Mabli made, as regards that element of returning to that fundamental problem caused by holiday lets and second homes, the strategy in that context isn't entirely clear - the affordability of homes/houses in communities. So, in terms of the first elements, yes, tackling issues around rates and planning, but it's becoming increasingly apparent that having greater clarity on the long-term vision would be welcome, and that that second element is the point where we need greater clarity.
Welsh: Diolch i chi. Dwi'n meddwl ei bod hi'n dod yn gynyddol gliriach, wrth i ni gael mwy a mwy o ymgynghoriadau sydd yn ymateb i ddogfen Dr Brooks, beth ydy'r amcan. Ond dwi'n meddwl efallai fod angen rhagor o eglurder hefyd - hynny ydy, ai sefydlogi'r sefyllfa, rheoli'r sefyllfa? Beth ydy'r weledigaeth dymor hir mewn gwirionedd? A dwi'n meddwl, i fynd yn ôl i bwynt roedd Mabli yn ei wneud, dydy'r elfen yna o fynd yn ôl i'r broblem sylfaenol sy'n cael ei hachosi gan ail gartrefi a chartrefi gwyliau, dydy'r strategaeth o ran hynny ddim eto yn gwbl eglur - hynny ydy, fforddiadwyedd cartrefi/tai mewn cymunedau. Felly, o ran yr elfennau cyntaf, ie, mynd i'r afael efo'r rhan drethu a chynllunio, ond mae'n dod yn gynyddol amlycach y byddai rhagor o eglurhad am y weledigaeth dymor hir i'w groesawu, ac, fel dwi'n dweud, yr ail elfen yna ydy'r un dwi'n meddwl lle mae angen rhagor o eglurder yn ei chylch hi.
English: Thank you very much. It's just a general point that reinforces what Mabli and Lowri have said, namely that this is a wider issue than second homes alone. There is an economic context to it, and the challenge in terms of collaboration on this is going to be huge. One is very pleased that that has been stated now. Also, looking at that wider picture, this is a very long-term project, and it's one that is going to demand long-term commitment and investment. And I would just want to note that, as an organisation, we were disappointed with the Government's recent budget. This issue needs long-term investment, budget and commitment, and we certainly need a structure to ensure that that is provided if we are going to press ahead with this. Having said that, one thing that I would say is that I'm sure that we are all giving a very bright green light to this work, going ahead. There is a need to start this job of work, but, certainly, it is challenging.
Welsh: Diolch yn fawr iawn. Jest pwynt cyffredinol sydd yn ategu'r hyn y mae Mabli a Lowri wedi ei ddweud - hynny yw, mae hwn yn fater ehangach nag ail gartrefi yn unig. Mae yna gyd-destun economaidd iddo fo, ac mae'r her o ran cydweithio yn mynd i fod yn aruthrol. Mae rhywun yn falch iawn bod hynny wedi cael ei ddatgan. Hefyd, wrth gwrs, o gymryd y darlun ehangach, mae hwn yn waith tymor hir, ac mae o'n waith sydd yn mynd i alw am ymrwymiad ac, yn sicr, buddsoddiad tymor hir. Buaswn i jest eisiau nodi, fel mudiad, roedden ni'n siomedig gyda chyllideb y Llywodraeth yn ddiweddar. Mae angen cyllideb, mae angen buddsoddi ac mae angen ymrwymiad tymor hir i hyn, ac mae angen ryw strwythur o sicrhau hynny os ydyn ni'n mynd i fwrw ymlaen. Wedi dweud hynna, un peth dwi'n siŵr ydy ein bod ni i gyd yn rhoi golau gwyrdd llachar iawn i'r gwaith yma. Mae angen cychwyn arno fo, ond, yn sicr, mae o'n heriol.
English: Just a general point with regard to the consultation process, certainly, I'm sure that many of us have welcomed the consultations, but have found some of them rather challenging. They weren't, necessarily, accessible to everyone, and certainly they weren't accessible to those impacted most by the current crisis. So, this is a point, truth be told, to appeal, as the work goes ahead, to remember how vitally important engagement with these communities themselves is - those communities that are in the middle of this issue, and listening very carefully to those voices. Many solutions will come from the communities themselves.
Welsh: Jest pwynt go gyffredinol ynglŷn â'r broses ymgynghori, yn sicr, dwi'n siŵr bod llawer ohonon ni'n croesawu'r ymgynghoriadau, ond yn canfod ambell un ohonyn nhw yn eithaf heriol. Doedden nhw ddim o angenrheidrwydd yn hygyrch i bawb, ac yn sicr doedden nhw ddim yn hygyrch i'r sawl sy'n cael eu heffeithio fwyaf gan yr argyfwng presennol. Felly pwynt ydy hwn, mewn gwirionedd, i apelio, fel y mae'r gwaith yn mynd yn ei flaen, i gofio mor hanfodol bwysig ydy ymgysylltu â'r cymunedau eu hunain sydd yn ei chanol hi, a gwrando'n astud ar y lleisiau yna. Mae llawer iawn o ddatrysiadau yn dod o'r cymunedau eu hunain.